Novas tastgas da cumissiun per turists

Dapi curt datti novas tastgas da palpiri en duas grondezzas cun in pledari rumantsch grischun - tudestg - englais d'ina vart ed in pledari tudestg - englais - rumantsch grischun da l'autra vart. Las tastgas èn vegnidas concepidas da "Grischun vacanzas" en collavuraziun cun la Lia Rumantscha. Ellas fan reclama per il Grischun sco regiun turistica che sa distingua dad autras tras sia varietad linguistica. Il fatg ch'il talian vegn substituì qua tras l'englais correspunda ad ina realitad che sa mussa er sin il champ scolastic.
L'intent primar e dentant senza dubi quel da permetter al giast dal mund anglofon da s'avischinar a las linguas da sia regiun da vacanzas e d'enritgir uschia ils contacts persunals cun la populaziun indigena.

[Pagina rumantscha]